14. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 17239 της 27 Μαΐου/16 Ιουν. 1959 Περί τροποποιήσεως και συμπληρώσεως της υπ’ αριθ. 14100/1956 αποφάσεως Υπουργού Εμπορίου ως αύτη ετροποποιήθη και συνεπληρώθη μεταγενεστέρως. Έχοντες υπ’ όψει τας διατάξεις: α)Του Α.Ν. 1960/1939 και του Ν.Δ. 480/1947 περί συστάσεως Διοικήσεως Εξωτερικού Εμπορίου και β)Της υπ’ αριθ. 14100/14.4.1956 αποφάσεως ημών ως αύτη ετροποποιήθη και συνεπληρώθη μεταγενεστέρως δια των υπ’ αριθ. 28300/16.7. 1956, 35600/11.9.1956, και 27473/10.7.1958 ομοίων ημετέρων «περί μεταφορτώσεως επανεξαγωγής κλπ. εμπορευμάτων εν γένει» κατά τα δι’ αυτών οριζόμενα. Λαβόντες υπ’ όψει το υπ’ αριθ. πρωτ. 53977/ Δ.Ε.Ε. της 16.2.1959 έγγραφον των Σιδηροδρόμων του Ελληνικού Κράτους, αντίγραφον του οποίου διαβιβάζεται τη Τραπέζη της Ελλάδος, περί του τρόπου της εξακριβώσεως και εισαγωγής της εις συνάλλαγμα αξίας δια την κάλυψιν των δαπανών των δημιουργηθεισών εν Ελλάδι και βαρυνουσών τα δυνάμει της ως άνω υπ’ αριθ. 27473/58 αποφάσεώς μας, επανεξαγόμενα εμπορεύματα, αποφασίζομεν: Ι.Τροποποιούντες και συμπληρούντες την προμνησθείσαν υπ’ αριθ. 27473/58 απόφασιν ημών, όσον αφορά τα έξοδα τα δημιουργηθέντα εν Ελλάδι εις βάρος των επανεξαγομένων δυνάμει ταύτης εμπορευμάτων, ως και τα έξοδα επανεξαγωγής και λοιπά εν γένει τούτων έξοδα, ορίζομεν ότι εφεξής ταύτα θα καθορίζωνται ουχί από της αρμοδίας τελωνειακής αρχής επί τη βάσει της υπ’ αριθ. 14100 αποφάσεώς μας, ως εν ταύτη τη 27473 αποφάσει μας αναφέρεται, αλλά υπό της Τραπέζης της Ελλάδος επί τη βάσει των αναφερομένων εις το προμνησθέν έγγραφον των Σ.Ε.Κ. εν συνεννοήσει μετ’ αυτών, παρ’ ης θα παρακολουθήται και η εισαγωγή και η εκχώρησις αυτή της εις συνάλλαγμα αξίας των, ή της τυχόν καταβολής τούτων ενταύθα εις δραχμάς, κατά την κρίσιν της εν εκάστη περιπτώσει κατά τα παρ’ αυτής καθορισθησόμενα. Κατά τα λοιπά θα εφαρμόζεται η προκειμένη υπ’ αριθ. 27463/58 απόφασις ημών, ως έχει. ΙΙ.Εξουσιοδοτείται η Τράπεζα της Ελλάδος όπως χορηγή άνευ συναλλαγματικών διατυπώσεων: α)Αδείας εξαγωγής εις την αλλοδαπήν επί επανεισαγωγής κινηματογραφικών ταινιών (θετικών αντιτύπων) ελληνικής παραγωγής, περιλαμβανομένων και των ταινιών, με επίκαιρα ληφθέντα εν Ελλάδι, μετά του τυχόν διαφημιστικού κλπ. υλικού των προς δοκιμαστικήν προβολήν ή άλλον τινά σκοπόν και β)Αδείας εξαγωγής ταινιών αρνητικών εγχρώμων οιουδήποτε περιεχομένου, ληφθεισών εν Ελλάδι, προς εμφάνισιν, εκτύπωσιν αντιτύπων και οιανδήποτε άλλην τινά επεξεργασίαν και επανεισαγωγήν κατά τα σχετικώς ισχύοντα, άνευ συναλλαγματικών διατυπώσεων τόσον των αρνητικών, όσον και των αντιτύπων των εκτυπουμένων εκ των κατά τ’ ανωτέρω εξαγομένων αρνητικών ταινιών. Δύναται η Τράπεζα της Ελλάδος να απαλάσση τους ενδιαφερομένους της υποχρεώσεως προς επανεισαγωγήν των εις τα εδάφ. α΄ και β΄ της παρούσης παρ. ΙΙ αναφερομένων ταινιών κατόπιν σχετικής προηγουμένης αποφάσεως της παρ’ αυτή Υποεπιτροπής Ελέγχου Συναλλάγματος, εφ’ όσον εκ των προσκομιζομένων αυτή εν εκάστη περιπτώσει στοιχείων δικαιολογείται, κατά την κρίσιν της, η μη επανεισαγωγή τούτων. Δια την εντός της υπό της Τραπέζης της Ελλάδος καθοριζομένης εκάστοτε προθεσμίας προς επανεισαγωγήν των εντεύθεν εξαγομένων κατά τ’ ανωτέρω ταινιών και δια την εισαγωγήν των εκτυπουμένων εκ τούτων αντιτύπων θα κατατίθεται τη Τραπέζη της Ελλάδος σχετική υπεύθυνος δήλωσις υπό του ενδιαφερομένου. γ)Αδείας επανεξαγωγής κινηματογραφικών ταινιών και φιλμς αρνητικών ξένης παραγωγής με οιονδήποτε περιεχόμενον εφ’ όσον εισήχθησαν εν Ελλάδι προς προβολήν ή άλλον τινά σκοπόν άνευ συναλλαγματικών διατυπώσεων, διαπιστουμένου τούτου εκάστοτε υπό της Τραπέζης της Ελλάδος εκ των κατά την κρίσιν της στοιχείων. Η εντεύθεν εξαγωγή και επανεξαγωγή των κατά τα ανωτέρω ταινιών περί ων τα εδάφ. α΄, β΄ και γ΄ της παρούσης παραγράφου θα γίνεται κατόπιν προηγουμένης ειδικής εν εκάστη περιπτώσει εγκρίσεως του Υπουργείου της Προεδρίας της Κυβερνήσεως (Διεύθυνσις Τύπου ) ή επί τη βάσει παρασχεθησομένων υπό τούτου τη Τραπέζη της Ελλάδος οδηγιών δια γενικής σχετικής εγκυκλίου του. Η παρούσα, ισχύουσα από σήμερον, δημοσιευθήτω δια της Εφημερίδος της Κυβερνήσεως. (Μετά την σελ. 364,02) Σελ. 364,03 140-55 Διαμετακόμιση 30.Δ.α.14 